钦定古今图书集成/理学汇编/文学典/第129卷 > 《讲古文联句》
## 钦定古今图书集成/理学汇编/文学典/第129卷 > 《讲古文联句》

《清昼　》：潘述　、《裴济》〈字方舟，曾为从事。〉《汤衡》

“帝出于震，文明始敷。”〈述〉山岳降气，龟龙负图。〈济〉爰有
《书契》，“乃立典谟。”〈昼〉先知孔圣，飞步天衢。〈衡〉汉承秦弊，
尊儒尚学。〈述〉《百氏六经》，“《九流》《七略》。”〈济〉“屈宋接武”，班马
继作。〈昼〉或颂《燕然》，或赞“麟阁。”〈衡〉降及三祖，始变《二雅》。
〈述〉仲宣闲和，公干萧洒。〈昼〉《士衡》安仁，不史不野。〈昼〉“左
张精奥”，嵇阮高寡。〈衡〉暨于《江表》，其文郁兴。〈衡〉绮丽争
发，繁芜则惩。〈述〉词晔春华，思清冬冰。〈述〉景纯跌宕，游
仙独步。〈衡〉青云其情，白璧其句。〈衡〉灵运山水，实多奇
趣。〈述〉远派孤峰，龙腾凤翥。〈述〉“陶令《田园》”，匠意真直。〈昼〉
春柳寒松，不凋不饰。〈昼〉江淹“《杂体》，方见才力。”〈衡〉拟之
信工，似而不逼。〈衡〉《鲍昭从军》，主意危苦。〈述〉气胜其词，
雅愧于古。〈述〉《隐侯似病》，创制规矩。〈昼〉时见琳琅，惜哉
榛楛。〈昼〉谢朓秀发，词理翩翩。〈衡〉孤标爽迈，深造精研
〈衡〉惠休翰林，《别白离坚》。〈述〉有会必惬，无惭曩贤。〈述〉吴
均“颇劲，失于典裁。”〈昼〉竟乏波澜，徒工边塞。〈昼〉《彼柳吴
兴》，高视时辈。〈衡〉《汀洲》一篇，风流寡对。〈衡〉《何逊》清切，所
得必新。〈述〉缘情既密，象物又真。〈述〉江总征正未越常
伦。〈昼〉时合风兴，或无缁磷。〈昼〉“二杜繁俗”，三刘“琐碎。”〈衡〉
陈徐之流，阴张之辈。〈衡〉《伊数公》者，阃域之外。〈述〉吁此
以还，有固斯郐。〈述〉